Ioannes Fuchs
Ioannes (Theod. Johannes vel Hans) Fuchs (natus 30 Septembris 1874 oppido Bickendorf, mortuus 9 Septembris 1956 oppido Cochem ad Mosellam) vir publicus Germaniae et sodalis Centri fuit.

Iuventus et munus 
Postquam maturitatem oppido Prüm adeptus est, Pontis Aeni, Berolini, Bonnaeque rebus publicis et iurisprudentiae studebat. Doctor promotus est et assessor iudicii et postea administrationis factus est. Minister publicus ad administrationem Rhenaniae provinciae accessit. Bello Orbis Terrarum I miles, postea tribunus militum interfuit. Anno 1916 minister publicus in administerio Borussiae Belli, 1918 in Administerio Agriculturae factus est. 1919 praeses administrationis pagi Augustae Treverorum nominatus est. Anno 1922 praeses superior provinciae Rhenaniae factus est. Cum Franci anno 1923 Regionem Ruranam occipavisset et Theodisci operistitio resisterent, Fuchs a Francis e regione occupata expulsus est, sed magistratum a Wetzlaria perrexit.

Cursus honorum 
24 Augusti eiusdem anni Administer Imperii Regionum Occupatarum consilio administrorum Stresemann nominatus est et ad 30 Novembris mansit. 2 Septembris 1924 iterum praeses superior Rhenaniae factus est et hoc officio ad annum 1933 fungebatur.

Honores 
Anno 1929 civis honoris causa Confluentium, anno 1930 Augustae Treverorum factus est.

Nexus externi 
 Curriculum vitae in pagina Saraviae biographiarum (lingua Theodisca)

Nati 1874
Alumni Universitatis Oenipontanae
Alumni universitatum et scholarum Berolinensium
Alumni Universitatis Bonnensis
Administri Imperii Occupatarum Regionum (Germania)
Mortui 1956